ร้านอาหารบรรยากาศแบบทานที่บ้าน แถมเป็นบ้านที่สวยเสียด้วยค่ะ
ร้านนี้เหมาะแก่การพาคนที่คุณรักมาทานอย่างมาก ไม่ว่าจะเป็นครอบครัว เพื่อนฝูงหรือคนรัก เหมาะกับทุกเพศทุกวัย

**บรรยากาศร้าน**
ร้านตั้งอยู่ในบริเวณบ้านค่ะ คือนำบริเวณบ้านชั้น 1 มาทำเป็นร้านอาหารได้อย่างลงตัว สะอาด สว่าง
น่านั่ง ดูเป็นกันเอง แต่ก็ดูดีมีระดับ  นอกจากนี้ บริเวณสวนของบ้าน ก็ทำเป็นโต๊ะอาหารได้อีก 4-5 โต๊ะค่ะ
สวยดีค่ะ สบายๆ

**location**
จากแยกพญานาคในตัวเมืองหนองคาย ให้ตรงมาทางที่จะไปอำเภอโพนพิสัยค่ะ ไม่ถึง 1 กิโลเมตรจากแยก จะพบโรงแรมแกรนด์หนองคายทางขวามือ พอเลยโรงแรมไปเล็กน้อย จะพบสี่แยกไฟแดง ให้เลี้ยวขวาค่ะ เข้าไปไม่ถึง 50 เมตร จะมีซอยเล็กๆให้เลี้ยวทางซ้าย + ป้ายชี้ทางไปร้านค่ะ เข้าไปนิดเดียว
ก็ถึงเลยค่ะ

**เมนูอาหาร**
เป็นเมนูอาหารไทยเสียเป็นส่วนใหญ่ค่ะ โดยเฉพาะ"เมนูปลา"
ปลาต่างๆ ไม่ว่าจะเป็นสามรส หรือต้มยำ รสชาติอร่อยกลมกล่อมดีทั้งนั้น 

แต่เมนูเด็ด ได้แก่ "ปีกไก่สวนพริก"  คือเป็นปีกไก่ขนาดเล็กๆที่ซอสหวานปนเผ็ด แทะมัน อร่อยมากๆค่ะ

เมนูแนะนำของร้านนี่ บอกไม่ได้จริงๆว่ามีอะไรบ้าง แต่อร่อยทุกอย่างค่ะ "ขาหมูหมั่นโถว" ก็ใช้ได้ค่ะ

นอกจากนี้นอยยังสั่งเมนูทานเล่นค่ะ เป็นผักโขมอบชีสสติ๊กค่ะ เป็นแท่งทอดมากรอบๆ ทานเล่นกับน้ำจิ้มบ๊วย อร่อยดีค่ะ แต่แป้งแข็งไปนิด

ส่วนขนมหวานที่นี่ แนะนำคือ กล้วยหอมทอดไอศครีม ข้อเสียคือ แป้งที่ทอดน่าจะนุ่มฟูค่ะ
ออกแนวแข็งกรอบไปนิดค่ะ แต่ก็ยังอร่อยใช้ได้อยู่ดี

**บริการ**
บริการดีมาก เอาใจใส่ สุภาพ แนะนำได้ดีทุกคน

**ราคา**
กลางค่อนสูง คุ้มค่าคุณภาพค่ะ 